Forslag til Rådets direktiv om ændring af direktiv 91/439/EØF om kørekort (96/C 21/04) (Tekst af betydning for EØS) KOM(95) 166 endelig udg. - 95/0109(SYN)

(Forelagt af Kommissionen den 11. maj 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 75,

under henvisning til Kommissionens forslag,

i samarbejde med Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Rådets direktiv 91/439/EØF af 29. juli 1991 om kørekort (1), senest ændret ved Rådets direktiv 94/72/EF (2), fastsætter, at nationale kørekort udstedes i henhold til EF-modellen, som er beskrevet i direktivets bilag I;

det er ønskeligt at indføre en alternativ kørekortsmodel, som gør det muligt at anvende moderne administrationsteknikker, som giver større brugsfleksibilitet, og som øger sikkerheden og nedsætter faren for forfalskning af kørekort;

udformningen af en ny model til kørekort bør reservere plads for eventuel indførelse af en mikroprocessor;

med henblik på at garantere kompatibilitet og interoperabilitet i hele EU, er det ønskeligt at definere fælles specifikationer og normer, før medlemsstaterne individuelt indfører f.eks. mikroprocessorer;

i denne kontekst bør man også tage hensyn til en fremtidig indførelse af et kort for erhvervschauffører i henhold til bestemmelser i Rådets forordning (EØF) nr. 3821/85 af 20. december 1985 om kontrolapparatet inden for vejtransport (3);

hvad angår de tekniske specifikationer for kørekortsmodellen, bygger dette direktiv på den nye metode til teknisk harmonisering, idet der fastsættes en generel ramme for specifikationer, og detaljerne overlades til procedurerne for industriel standardisering -

UDSTEDT FØLGENDE DIREKTIV:

Artikel 1

Direktiv 91/439/EØF ændres som følger:

1) I artikel 1, stk. 1, og artikel 2, stk. 3, føjes »eller I a« til »bilag I«.

2) Nyt bilag, bilag Ia, der er vedlagt som bilag til dette direktiv, tilføjes.

Artikel 2

1. Medlemsstaterne vedtager, efter høring af Kommissionen, de nødvendige love og administrative bestemmelser for at iværksætte nærværende direktiv den 1. juli 1996.

2. Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

Artikel 3

Dette direktiv træder i kraft på tyvendedagen efter offenliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

(1) EFT nr. L 237 af 24. 8. 1991, s. 1.

(2) EFT nr. L 337 af 24. 12. 1994, s. 86.

(3) EFT nr. L 370 af 31. 12. 1985, s. 8.

BILAG

»Bilag Ia

BESTEMMELSER VEDRØRENDE EF-MODELLEN TIL KØREKORT

(Alternativ til modellen i bilag I)

1. EF-modellen for kørekort skal have følgende kendetegn

- Kortets fysiske kendetegn skal være i overensstemmelse med ISO-standard 7810 og ISO 7816-1

- Kontaktpunkternes dimensioner og placering skal være i henhold til ISO 7816-2

- De elektroniske signaler og transmissionsprotokollerne skal være i overensstemmelse med ISO 7816-3

- Udvekslingskommandoerne industrierne imellem skal være i overensstemmelse med ISO 7816-4 (på forslagsstadiet)

Verifikationsmetoderne for kørekort med henblik på at sikre overensstemmelse med internationale standarder skal være i henhold til ISO 10373.

2. Kørekortet har to sider

Side 1:

a) Betegnelsen `kørekort` trykt med store bogstaver på det udstedende medlemsstats sprog

b) Angivelse af navnet på den udstedende medlemsstat er valgfrit

c) Den udstedende medlemsstats nationalitetsmærke trykkes i negativ i et blåt rektangel omgivet af tolv gule stjerner; nationalitetsmærkerne er følgende:

>TABELPOSITION>

d) Kørekortets specifikke oplysninger trykkes på følgende måde:

1. Indehaverens navn

2. Indehaverens fornavn

3. Indehaverens fødselsdato og fødested

4a. Udstedelsesdato

4b. Udløbsdato

4c. Angivelse af den myndighed, der udsteder kørekortet (kan trykkes på side 2)

5. Kørekortets nummer

6. Foto af indehaveren

7. Indehaverens underskrift

(8.) Bopæl eller postadresse (valgfrit)

9. (Under)kategorier af køretøjer, som indehaveren har ret til at føre (nationale kategorier trykkes med en anden type end harmoniserede kategorier).

e) Betegnelsen `EF-model` på den udstedende medlemsstats sprog og betegnelsen `kørekort` på EF's andre sprog trykkes med rosa på en sådan måde, at det udgør kørekortets baggrund.

Permiso de Conducción

Kørekort

Führerschein

¶äåéá ÏäÞãçóçò

Driving Licence

Ajokortti

Permis de Conduire

Ceadúnas Tiomána

Patente di guida

Rijbewijs

Carta de Condução

Körkort

f) Farveangivelse (firmabetegnelse):

- blå: `Pantone` refleksblå C

- gul: `Pantone` gul nr. 2

Supplerende farver og/eller sikkerhedsforanstaltninger kan tilføjes efter høring af Kommissionen.

Side 2 indeholder:

a) 9. (Under)kategorier af køretøjer, som indehaveren har ret til at føre (nationale kategorier trykkes med en anden type end harmoniserede kategorier).

10. Udstedelsesdato for hver enkelt (under)kategori (denne dato skal overføres på det nye kørekort (ved senere erstatning eller ombytning).

11. Udløbsdato for hver enkelt (under)kategori.

12. Eventuelle supplerende eller restriktive angivelser i kodeform ud for hver (under)kategori.

Følgende koder anvendes:

>TABELPOSITION>

Hvis en kode gælder for alle (under)kategorier, kan den trykkes under kolonne 9, 10 og 11.

b) De nummererede rubrikker forklares på kørekortets side 1 (i hvert fald rubrik 1, 2, 3, 4, 5, 10, 11, 12).

Hvis en medlemsstat ønsker at affatte disse angivelser på et andet nationalt sprog end et af de følgende sprog: dansk, engelsk, finsk, fransk, græsk, italiensk, nederlandsk, portugisisk, spansk, svensk og tysk) udarbejder den en tosproget udgave af kørekortet med et af de nævnte sprog, med forbehold af de øvrige bestemmelser i dette bilag.

c) En mikroprocessor (valgfrit).

Bortset fra bestemmelserne i dette bilags punkt 1 præciseres specifikationerne for mikroprocessorer senere.

d) Efter høring af Kommissionen kan farver eller markeringer (f.eks. stregkoder, nationalitetsmærker, sikkerhedselementer osv.) tilføjes under forbehold af de øvrige bestemmelser i dette bilag.

3. Særlige bestemmelser

a) Gyldigheden for kørekortsmodellen som beskrevet i vedlagte bilag begrænses til maksimalt ti år.

b) Hvis kørekortet har en mikroprocessor, har indehaveren adgang til de oplysninger, der er oplagret derpå.

EF-MODEL TIL KØREKORT

>REFERENCE TIL EN FILM>

EKSEMPEL PÅ KØREKORT AF EF-MODEL: BELGISK KØREKORT

(Til orientering)

>REFERENCE TIL EN FILM>

«